**ТЕХНИЧКИ ОПИС РАДОВА**

**Локација:**

Објекат Дом културе налази се у Дунавској улици, на кп бр.3933/1 КО Кладово, смештен између два хотела на самој обали Дунава.

Парцела је површине 4321м², док је бруто површина приземља 1507м².

Спратност објекта је Су+П.

**Архитектонска анализа објекта:**

Објекат Дома културе у Кладову изграђен је 1976 године. Архитектонски је конципиран у два нивоа и то: у приземљу се налази мултифункционална сала (позориште, биоскоп, концерти и др.културна дешавања), изложбени простор (галерија), библиотека са пратећим канцеларијским простором и бар; у сутерену објекта се налазе санитарне просторије (два санитарна блока), шминкерница, депо књижне грађе и машинска просторија.

**Анализа предметних радова:**

На основу захтева корисника и увидом у расположиву пројектну документацију предметном ЈН планира се следеће:

* Демонтажа постојеће фасадне столарије;
* Затварање три прозора у библиотеци величине 2,8/2,39м сипорекс блоковима. Нови делови зидова се морају повезати/спрегнути са постојећим зидовима, као и са АБ стубовима преко анкер шипки. Малтерисање зазиданих отвора продужним малтером у два слоја. На просушени први слој нанети други, справљен са ситним песком и фино га испердашити уз квашење. Површине морају бити равне, без прелома и таласа, састави са постојећим површинама не смеју бити видљиве.
* Уградња фасадне столарије од вишекоморних алуминијумских профила са термопрекидом. Алуминијумски профили пластифицирани у дрво декору дезена по избору инвеститора. Застакљење је двоструко, нискоемисионо са испуном од аргона (4+16+4) у свему у складу са Правилником о енергетској ефикасности зграда и елаборатом о енергетској ефикасности.
* Енергетска санација фасадних зидова. Пре извођења радова санирати оштећене делове фасадних зидова. Зидове очистити од прљавштине, а евентуалне неравнине исправити продужним малтером.
* Око целог објекта урадити соклу од експандираног полистирена (XPS плоче)

d=12 cm и висине 30 cm.

* Уградити фасадни термоизолациони систем (FTIS) са каменом вуном. Причвршћивање тврдих изолационих плоча од минералне вуне д=12 цм извести оплемењеним малтером за лепљење на минералној бази. За додатно механичко причвршћавање обавезно се користе типлови.
* Уградња заштитног слоја (лепак и арматура – стаклена мрежица) и завршни слој од минералног или силикатног декоративног малтера дебљине мин 1,5 mm са подлогом (основни премаз) а све у складу са Елаборатом енергетске ефикасности. У свему се придржавати упутству произвођача.